༄༅། ། དམིགས་མེད་སྟོང་གསལ་དག་པའི་དབྱིངས་རུམ་ནས། ། བརྩེ་ཆེན་
རང་སྣང་གཟུགས་སྐུའི་བཀོད་པ་འབུམ། ། འཆར་བའི་བྱེད་པོ་བླ་མ་སྤྱན་རས་
གཟིགས། ། ཐུགས་རྗེའི་བྱིན་གྱིས་སྣོད་བཅུད་དགེ་ལེགས་མཛོད། ། རྨད་བྱུང་བཀོད་
མཛེས་བྱིན་ཆགས་རི་བོ་ནི། ། ལྷུན་སྟུག་གཡའ་བྲག་ནགས་ཚལ་དྲ་བས་མཛེས། །
རང་སྣང་གཞལ་ཡས་ཕུན་ཚོགས་སོ་སོ་ནས། ། གཟི་ཆེན་འབར་བ་ཀླུ་གཉན་དྲེགས་
པའི་གཙོ། ། རབ་དཀར་འོད་འབར་གཡུ་ཡི་ཁྲབ་རྨོག་གསོལ། ། རྟ་མཆོག་རྒྱ་སྟག་མ་
ངེས་བཞོན་པ་ཅན། ། དར་མདུང་ཞགས་ཐོགས་སྟག་རལ་གཟིག་ཤུབ་བསྐོར། ། ཡུམ་
138

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ ༽
སྲས་འཁོར་ཚོགས་འབུམ་སྡེའི་དབུས་ན་རོལ། ། ཐུགས་རྗེ་ཆེན་པོའི་བཀའ་སྡོད་ཡུལ་
ལྷའི་གཙོ། ། འཁོར་བཅས་དམ་ཚིག་དབང་གིས་ས་མཱ་ཛཿ ། རྟེན་འབྱུང་སྐྱེ་མེད་སྒྱུ་
མའི་རྣམ་རོལ་ལས། ། སྣ་ཚོགས་འདོད་དགུར་སྣང་བའི་མཆོད་པའི་སྤྲིན། ། དཀར་
དམར་བཟའ་བཅའ་བཏུང་བ་འཛད་མེད་གཏེར། ། རིན་ཆེན་གཏེར་མཛོད་དགྱེས་
བསྐྱེད་ཕྱི་ནང་རྟེན། ། ལྷ་ཤིང་སྨན་སྤོས་དུད་སྤྲིན་མཁའ་དབྱིངས་ཁྱབ། ། གོས་རྒྱན་
གནས་མལ་བཞོན་པ་གྲོགས་དང་འཁོར། ། གོ་ཁྲབ་མཚོན་ཆ་ལ་སོགས་མཁོ་དགུའི་
རྫས། ། མ་ཚང་མེད་པས་མཆོད་ཀྱིས་དགྱེས་པར་བཞེས། ། རྩ་བརྒྱུད་བླ་མ་པད་
དཀར་འཆང་བའི་ལྷ། ། དབང་ཆེན་རྟ་མཆོག་རོལ་པའི་བཀའ་དང་དམ། ། རྡོ་རྗེའི་
ཕྲེང་བ་ཐོད་དུ་འབྲལ་མེད་ཆོངས། ། བརྟན་གཡོའི་དགེ་མཚན་ཕུན་ཚོགས་སྤེལ་ཞིང་
སྐྱོངས། ། ཕན་བདེའི་གཞི་རྩ་བསྟན་དང་བསྟན་འཛིན་ཚོགས། ། ཁྲིམས་ལྡན་འདུས་
སྡེར་བཅས་པ་སྲུང་སྐྱོབ་མཛོད། ། ཁྱོད་མཆོད་བསྟེན་པའི་ཡུལ་འདིའི་མི་ཕྱུགས་
དང་། ། འབྲུ་བཅུད་ལོ་ཏོག་མ་ལུས་ཁྱོད་ལ་གཏད། ། ནད་མུག་སད་སེར་བཙའ་ཐན་
དམག་འཁྲུགས་སོགས། ། བར་ཆད་ཀུན་བཟློག་ཚེ་ནོར་རིགས་རྒྱུད་སྤེལ། ། བསོད་
ནམས་དབང་ཐང་སྟོབས་འབྱོར་གོང་འཕེལ་ཞིང༌། ། མི་མཐུན་དགྲ་འདྲེའི་གཡུལ་ངོ་
ལས་རྒྱལ་བའི། ། རླུང་རྟའི་དགེ་མཚན་མི་ཉམས་ཡར་ཟླ་བཞིན། ། རབ་འཕེལ་རྣམ་
དཀར་བསམ་པའི་དོན་ཀུན་འགྲུབ། ། འཕྲལ་ཡུན་བདེ་སྐྱིད་དཔལ་གྱིས་འཚོ་བའི་
ཕྱིར། ། དགེ་བཅུའི་ལུགས་སྲོལ་རྟག་ཏུ་སྐྱོང་བར་མཛོད། ། རྟེན་འབྱུང་བསླུ་མེད་ལྷ་
ལམ་ཡངས་པ་རུ། ། མཆོག་གསུམ་བྱིན་དང་སྲུང་མའི་འཕྲིན་ལས་སྤྲིན། ། རྟག་པར་
འཁྲིགས་ལས་འདོད་དགུའི་དངོས་གྲུབ་ཆར། ། ཅིར་ཡང་འབེབས་པས་འགྲོ་འདི་
སྐྱོང་གྱུར་ཅིག ། ཅེས་སྔོ་ཆེའི་ཁོག་གི་གཞི་བདག་གཟི་ཆེན་འབར་བའི་བསང་མཆོད་མདོཪ་
བསྡུས་འདི་ནི་སྔོ་ཆེའི་ཁོག་གི་བླ་གྲྭ་སེཪ་སྐྱ་ཐུན་མོང་ནས་བསྐུལ་ངོར། ༧ རོང་པོ་ཆོས་རྗེའི་སྐྱེ་མིང་
བས་བྲིས་པ་ཛ་ཡནྟུ།